“โควิด” กระทบหนักกว่าคาด “ADB” หั่นเป้า GDP ไทย ติดลบ 8% ก่อนกลับมาขยายตัว 4.5% ปี 64
“โควิด” กระทบหนักกว่าคาด “ADB” หั่นเป้า GDP ไทย ติดลบ 8% ก่อนกลับมาขยายตัว 4.5% ปี 64 
“โควิด” กระทบหนักกว่าคาด “ADB” หั่นเป้า GDP ไทย ติดลบ 8% ก่อนกลับมาขยายตัว 4.5% ปี 64
15 ก.ย. 2563

ธนาคารพัฒนาเอเชีย (เอดีบี) คาดว่า อัตราการขยายตัวของเศรษฐกิจไทย GDP ในปีนี้จะหดตัวที่ 8.0% ซึ่งหดตัวมากกว่าที่เคยคาดการณ์ไว้ในเดือนเมษายนที่หดตัว 4.8% แม้ว่าจะสามารถควบคุมการแพร่ระบาดของเชื้อไวรัสโควิด-19 ได้ดี ทำให้มีการผ่อนคลายมาตรการควบคุมการแพร่ระบาด และกิจกรรมทางเศรษฐกิจเริ่มกลับมาฟื้นตัว แต่ผลกระทบจากการแพร่ระบาดดังกล่าวส่งผลต่อเศรษฐกิจมากกว่าที่เคยคาดการณ์ไว้เมื่อเดือนเมษายนที่ผ่านมา ก่อนจะกลับมาฟื้นตัวในปี 64 โดยคาดว่า GDP จะขยายตัว 4.5% ปรับเพิ่มจาก 2.5% ที่เคยคาดการณ์ไว้เมื่อเดือนเมษายน
ขณะที่คาดการณ์อัตราเงินเฟ้อในปีนี้จะติดลบอยู่ที่ 1.6% จากภาวะเศรษฐกิจที่ชะงักงัน การหดตัวสูงของราคาพลังงาน และเศรษฐกิจโลกที่อ่อนแอ รวมถึงมาตรการรัฐบาลที่ช่วยลดค่าสาธารณูปโภคด้วย ก่อนจะปรับตัวเป็นบวกที่ 0.8% ในปีหน้า
สำหรับปัจจัยเสี่ยงภายนอกยังคงเป็นสถานการณ์การแพร่ระบาดของโควิด-19 ในทั่วโลก การกีดกันทางการค้า และความตึงเครียดทางภูมิรัฐศาสตร์ ส่วนปัจจัยเสี่ยงภายใน ได้แก่ การกลับมาระบาดซ้ำของโควิด-19 ความสามารถในการชำระหนี้ของภาคธุรกิจและครัวเรือน